EkBass/fiwiki-20250220-pages-articles huggingface dataset:
Boris Terral

Boris Terral (s. 8. marraskuuta 1969 Saint-Denis Ranska) on ranskalainen näyttelijä, joka on esiintynyt useissa elokuvissa. Hänen merkittävimpiä suorituksiaan ovat roolit elokuvissa Pédale douce ja Le Roi danse. Hänellä on ollut myös merkittävä rooli TV-elokuvasarjassa Le Maïtre du Zodiaque ==Elokuvaroolit== *Pédale douce (1996), ohjaus Gabriel Aghion *Les Menteurs (1996), ohjaus Élie Chouraqui *Post coitum, animal triste (1996), ohjaus Brigitte Roüan *La Nuit du destin (1997), ohjaus Abdelkrim Bahloul *I Giardini dell'Eden (1998), ohjaus Alessandro D'Alatri *Les Sœurs Hamlet (1998), ohjaus Abdelkrim Bahloul *Le Volcan (1999), ohjaus Ottokar Runze *Le Roi danse (2000), ohjaus Gérard Corbiau ==Televisioroolit== *Joséphine, ange gardien sans dessus dessous (2003) *Une vie (2004), ohjaus Élisabeth Rappeneau *Le Vrai coupable de Francis Huster (2006) *Le Maître du Zodiaque (2006) *Action spéciale douanes (2009) *La Belle vie de Virginie Wagon (2009) *Éternelle (2009) *Le cœur du sujet (téléfilm, 2009), ohjaus Thierry Binisti ==Teatteriroolit== * 2002: Reste avec moi ce soir. Luokka:Ranskalaiset näyttelijät Luokka:Vuonna 1969 syntyneet Luokka:Elävät henkilöt
Tiikerikissa (elokuva)

Tiikerikissa () on yksi italialaisen elokuvaohjaajan Luchino Viscontin tunnetuimmista elokuvista, joka valmistui ja sai ensi-iltansa vuonna 1963. Elokuva on tehty italialaisen kirjailijan Giuseppe Tomasi di Lampedusan samannimisen romaanin pohjalta. Elokuva sai Cannesin filmifestivaalien Kultainen palmu -palkinnon vuonna 1963. Vuonna 1979 Tiikerikissa pääsi mukaan suomalaiskriitikoiden kokoamalle sadan tärkeimmän elokuvan listalleAstala, Erkki: Ne sata tärkeintä, Projektio 2/1980 s. 7.. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2018 BBC:n kansainvälinen asiantuntijaraati äänesti Tiikerikissan kaikkien aikojen 50 parhaan ei- englanninkielisen elokuvan joukkoon. == Juoni == Elokuvan tapahtumat sijoittuvat Sisiliaan vuosina 1860–1863 juuri Italian yhdentymisen alkuvaiheisiin. Garibaldin armeija on noussut Sisilian Marsalassa maihin ja ruhtinas Salina lähtee perheineen ja palvelusväkineen kesäresidenssiinsä Donnafugataan. Ruhtinas oivaltaa, että feodalismin päivät Italiassa ovat luetut ja niin hän sallii veljenpoikansa Tancredin avioitua tavallisen rahvaan edustajan, rikkaan kauppiaan tyttären Angelican kanssa. Elokuva on tullut tunnetuksi upeasta tanssikohtauksestaan ja hitaan raukeasta toiminnasta. == Näyttelijät == == Lähteet == == Aiheesta muualla == * * Cabourg, Jean: Tiikerikissa (1962) 15.3.1977. Kavi. Luokka:Italialaiset draamaelokuvat Luokka:Vuoden 1963 ranskalaiset elokuvat Luokka:Vuoden 1963 italialaiset elokuvat Luokka:Luchino Viscontin ohjaamat elokuvat Luokka:Kultainen palmu -palkitut elokuvat Luokka:Historialliset elokuvat Luokka:Ranskalaiset draamaelokuvat
Reino Orasmala

Reino Teodor Orasmala, sukunimi vuoteen 1956 Rämänen (21. lokakuuta 1918 Pylkönmäki – 15. lokakuuta 2015Kuolinilmoitus Helsingin Sanomat 30.10.2015 s. B 16) oli suomalainen poliisikomisario ja dekkarikirjailija. Orasmala toimi komisariona Helsingin poliisilaitoksella. Hän kirjoitti dekkarien ohella poliisien järjestöhistoriikkeja. == Kaunokirjallista tuotantoa == * Viisitoista vaan ei seitsemäntoista. Kirjayhtymä 1969 * Älä käänny haudassasi. Kirjayhtymä 1970 * Hukkuva tarttuu oljenkorteen. Kirjayhtymä 1973 * Koira haudattuna : salapoliisiromaani. Librum, Helsinki 1980 * Yöpäivystäjä ja muita runoja sodanjälkeisiltä vuosilta. Omakustanne 1999 == Muuta tuotantoa == * Autonomian alusta ETYKin aikaan : historiikki Helsingin poliisilaitoksen vaiheista 1826-1976, toim. Reino Orasmala. Helsingin poliisilaitos 1976 * The police of Finland, toimitus Reino Orasmala. International Police Association, Suomen osasto - Sisäasiainministeriö, Poliisiosasto 1978 * Poliisien kamerakerho ry. 25 vuotta : 1955-1980. Poliisien kamerakerho, Helsinki 1980 * Helsingin rikospoliisiyhdistys r.y. 50 vuotta : 1931-1981. Helsingin rikospoliisiyhdistys, Helsinki 1981 * Poliisikunnan keskusliitto ry, 1943-1983 : historiikki, toimittanut Reino Orasmala. Poliisikunnan keskusliitto, Helsinki 1983 * Poliisivirkamiesyhdistys r.y. 1947-1987 : historiikki, toimittanut Reino Orasmala. Poliisivirkamiesyhdistys, Helsinki 1987 * Poliisien kamerakerho ry. Poliisien kamerakerho, Helsinki 1995 == Lähteet == * * Kirjastot.fi : kysy kirjastonhoitajalta * Saarijärvi kirjoissa ja kansissa näyttely 18.6.-6.9.2009 : saarijärveläisiä kirjailijoita === Viitteet === Luokka:Suomalaiset kirjailijat Luokka:Suomalaiset poliisit Luokka:Vuonna 1918 syntyneet Luokka:Vuonna 2015 kuolleet
PvE

PvE eli player versus environment (), joskus myös PvM eli player versus monster on videopeleissä käytetty termi, jolla tarkoitetaan yhden tai useamman pelaajan ja tietokoneohjelmoidun vihollisen välistä taistelua. Tietokoneohjelmoidun vihollisen vastakohta on pelaaja, joka termillisesti on PvP. ==Katso myös== *PvA ==Lähteet== Luokka:Videopelikäsitteet
Savijoki (Lieto)

Savijoki on Aurajoen sivujoki Liedossa. Joen pituus on noin 28 km ja valuma- alueen pinta-ala 130,50 km².Lappalainen et al. 2008: 125. Joki saa alkunsa Tarvasjoen Liedonperästä ja laskee Aurajokeen Liedossa parisataa metriä Vääntelänkosken alapuolella.Lappalainen et al. 2008: 18, 125. Jokilaaksoa joen keskijuoksulla seurailee Turusta Hämeenlinnaan johtanut historiallinen Hämeen Härkätie, ja karkeasti samaa linjaa noudattelee myös nykyinen valtatie 10, joka ylittää joen lähellä sen suuta ja seuraa sitten kappaleen matkaa jokilaaksoa Liedossa. Kuivina kausina Turun vesilaitos on pumpannut vettä Paimionjoesta Aurajokeen Savijoen kautta Halisten pintavesilaitosta varten. Pumppaamo sijaitsee Tarvasjoen Kättylässä ja vettä on juoksutettu 0,2–0,8 m³/s. == Lähteet == * === Viitteet === Luokka:Suomen joet Luokka:Liedon luonto Luokka:Tarvasjoki Luokka:Aurajoen vesistö
Andy Nyman

Andy Nyman (s. 1966) on brittiläinen näyttelijä ja taikuri. Hän on esiintynyt muun muassa elokuvissa Arvoituksia arkussa ja Verisempi viikonloppu sekä minisarjassa Dead Set. Nyman toimii myös ääninäyttelijänä monissa brittiläisissä lastensarjoissa. Hän on ollut taikurina Lontoossa. == Aiheesta muualla == * Luokka:Englantilaiset näyttelijät Luokka:Brittiläiset taikurit Luokka:Vuonna 1966 syntyneet Luokka:Elävät henkilöt
Virmasvesi

Virmasvesi voi viitata jompaankumpaan seuraavista: * Virmasvesi, järvi Pohjois-Savossa Karttulassa, Tervossa ja Suonenjoella * Virmasvesi (Pohjois- Virmas ja Etelä-Virmas), järvi Etelä-Savossa Pieksämäellä ja Joroisissa Luokka:Järvien täsmennyssivut
Never Marry a Railroad Man

Never Marry a Railroad Man on alankomaalaisen Shocking Blue -yhtyeen kappale ja single vuodelta 1970. Se muodostui hitiksi muutamissa Euroopan maissa, esimerkiksi yhtyeen kotimaassa se nousi listaykköseksi. Kappale ei sisälly millekään yhtyeen studioalbumille, mutta oli bonuskappaleena 3rd Albumin CD- versiossa. Vuonna 1972 kappaleesta tehtiin kaksi suomenkielistä käännösversiota. Vexi Salmen tekstin ”Jos konduktöörin nait” levyttivät sekä Paula Koivuniemi että Fredi. ==Kappaleet singlellä== A-puoli # B-puoli # * ==Lähteet== *Kappaleet, niiden kestot ja tuottaja Shocking Blue – Never Marry a Railroad Man (Nummer) ===Viitteet=== Luokka:Shocking Bluen kappaleet Luokka:Vuoden 1970 kappaleet
Bestial Torture

Bestial Torture on Tampereella vuonna 2007 perustettu thrash metal -yhtye. Musiikilliset vaikutteet yhtye ottaa saksalaisesta 80-luvun thrash metallista. == Historiaa == Yhtyeen perustivat vuonna 2007 kitaristi Sepulchral Desekrator ja entinen laulaja Aggressor Perverssor. Aggressor Perverssor erosi yhtyeestä vähäisen kiinnostuksen vuoksi vuonna 2010. Osa yhtyeen jäsenistä on tunnettuja myös muista suomalaisista metallimusiikkia soittavista yhtyeistä, kuten Behexen ja Urn. Yhtyeen diskografiaan kuuluu tällä hetkellä "Blackened Metal Damnation" CD (2008), "Hellthrashing Warriors" (split w/ Bestial Reviler (rus), Terrorist (us)), sekä "Blackened Metal Damnation" MC. "Hellthrashing Warriorsin" julkaisi Atomic Carnage Records, ja "Blackened Metal Damnation" MC puolestaan Witchhammer Productions. Bestial Torture soitti ensimmäisen keikkansa Tampereella sijaitsevassa Varjobaarissa 22.09.2010. Yhtye ei koskaan esiintynyt alkuperäisen laulajan kanssa. == Jäsenet == * Incubus Fornikator – laulu (2011–2012) * Sepulchral Desekrator – kitara (2007–2012) * Decadent Korpse – kitara (2009–2012) * Sadistik Demonosopher – bassokitara (2009–2012) * Tuska Triskaidekamaniak – rummut (2007–2012) === Entiset jäsenet === * Sacrilegious Lunatic – laulu (2010–2011) * Aggressor Perverssor – laulu (2007–2010) * Satanik Desaster – kitara, bassokitara (2007–2009) == Diskografia == * * Luokka:Suomalaiset thrash metal -yhtyeet
Vääntelänkoski

Vääntelänkoski (myös Väänteenkoski) on Aurajoen toiseksi alin koski Liedossa. Kosken pituus on 100 metriä ja pudotus noin 1,5 m. Keskellä viljelysmaisemaa sijaitsevan kosken pohja muodostuu laakeista kallioista. Kosken ylittää kävelysilta. Aiemmin koskessa on ollut mylly, joka purettiin vuonna 1958. Lähellä koskea on eräs Aurajokilaakson harvoista hakamaista. ==Lähteet== Luokka:Suomen kosket Luokka:Liedon luonto Luokka:Aurajoen vesistö
2001 Maniacs

2001 Maniacs on vuonna 2005 ilmestynyt yhdysvaltalainen kauhukomedia. Elokuvan on ohjannut Tim Sullivan ja siinä näyttelevät muun muassa Robert Englund, Lin Shaye, Giuseppe Andrews ja Jay Gillespie. Elokuva kertoo yliopisto- opiskelijoista, jotka ovat menossa Daytona Beachiin, mutta oikotie johtaa Pleasant Valleyn pikkukaupunkiin. Siellä järjestetään sisällissodan muistoksi ”Guts and Glory” -juhla, mutta hauskanpito muuttuu verilöylyksi, kun opiskelijat tajuavat, että he ovat itse juhlan ateriana. == Rooleissa == == Aiheesta muualla == * Luokka:Vuoden 2005 yhdysvaltalaiset elokuvat Luokka:Yhdysvaltalaiset kauhukomediat Luokka:Yhdysvaltalaiset uudelleenfilmatisoinnit
Bulkhead

Bulkhead on Transformers-universumissa esiintyvä Autobotti. ==Transformers: Energon== Transformers: Energonissa Bulkhead oli hieman vanhuudenhöperöltä vaikuttava Autobottikomentaja, joka oli ryhmänsä mukana ollut muutaman vuosituhannen ajan vankina toisessa ulottuvuudessa, jonne Unicron oli imaissut Alpha Q:n kotiplaneetat. Bulkheadin ryhmään kuuluivat Autobotit Cliffjumper ja Downshift. ==Transformers: Animated== Transformers: Animatedissa Bulkhead on iso ja vahva, mutta hieman kömpelö Autobotti, joka kuului Optimus Primen johtamaan ryhmään. Bulkhead muuntautuu SWAT-panssariautoksi. Kömpelyydestään huolimatta, hän on sekä vahva että älykäs. Bulkhead oli aina erittäin innostunut avaruussiltatekniikasta ja sarjan 2. kauden lopussa ilmeni, että hän oli tilastojen mukaan koko Cybertronin paras avaruussiltateknikko.Transformers: Animated jakso 28, "Avaruussilta, osa 1" ==Aligned-jatkumo== ===Transformers: Exiles=== Kirjan Transformers: Exiles mukaan Bulkhead oli osa Arkin miehistöä sen lähtiessä Cybertronilta. ===Transformers: Prime=== Sarjassa Transformers: Prime Bulkhead on Autobottien lihasvoiman keskipiste. Hänellä on kuitenkin paljon tunteellisuutta. Hän ei haluaisi satuttaa pienempiä tovereitaan. Maassa hän ystävystyi Miko Nakadain kanssa. Bulkhead oli ennen yksi Romuttajista, mutta Hardshell surmasi suurimman osa hänen tovereistaan, muun muassa Insecticonin. Hänen tovereistaan elävät vielä ainakin Wheeljack sekä Ultra Magnus. Autobottien etsiessä Iaconin reliikkejä Bulkhead joutui kosketuksiin Tox-Enin, limamaisen energonin kanssa, joka voi olla jopa hengenvaarallista ja jota Decepticonit käyttivät aikoinaan kemiallisena aseena. Bulkhead onnistui tuhoamaan sen, mutta yrittäessään palata maasillan () kautta tukikohtaan, Hardshell ampui häntä selkään.Transformers: Prime 2. kauden jakso 15, "Myrkkyä" Bulkhead kuitenkin jäi henkiin.Transformers: Prime 2. kauden jakso 16, "Haavoilla" == Hahmoa näytelleet == Vuodet Näyttelijät Sarjat Elokuvat Videopelit 2004–2005 French Tickner Transformers: Energon 2007–2009 Bill Fagerbakke Transformers: Animated Transformers Animated: The Game 2010–2013, 2017 Kevin Michael Richardson Transformers: Prime Transformers: Robots in Disguise Transformers Prime Beast Hunters: Predacons Rising Transformers: Prime – The Game ==Lähteet== Luokka:Autobotit
Prince Kajuku

Prince Kajuku on UFO:n kappale vuodelta 1971. Se julkaistiin albumilla UFO 2: Flying ja singlenä, joka oli albumin ainoa singlejulkaisu. B-puolena oli instrumentaalikappale ”The Coming of Prince Kajuku”, joka on myös Flying- albumilla. == Kappaleen nimi == ”Prince Kajuku” on hyvin raskasriffinen hard rock -kappale. Yhtye soitti sitä usein keikoillaan sen julkaisun jälkeen. Sanaa ”Kajuku” ei löydy mistään sanakirjasta, vaan yhtyeen laulajan Phil Moggin mukaan se oli lempinimi eräälle miehelle, joka työskenteli UFO:lle. Mies oli hyvin pitkä ja hänen hiuksensa muistuttivat Marsha Huntin hiuksia. Aluksi häntä kutsuttiin nimellä ”Prince” (suom. prinssi), mutta myöhemmin joku lisäsi nimeen sanan ”Kajuku”, jolla ei ollut mitään merkitystä. Yhtye ei ole kertonut, mistä se on saanut innoituksen itse kappaleen sanoituksiin. == Vastaanotto == Rateyourmusic.com-sivuston käyttäjät arvioivat ”Prince Kajukun” sen ilmestymisvuonna 587:nneksi parhaiden singlejulkaisujen listalla. Listoilla kappale ei juuri menestynyt, paitsi Saksassa, jossa se ylsi singlelistan sijalle 26. Sen sijaan ”Prince Kajuku” ei yltänyt ollenkaan esimerkiksi Yhdysvaltain singlelistoille. == Julkaisut == ”Prince Kajukun” singleversiosta on tehty kolme eri painosta, jotka ovat kaikki eri levy- yhtiöiden julkaisemia. Kappale on julkaistu kaiken kaikkiaan kahdeksallatoista eri äänitteellä, ja se on mukana mm. kokoelma-albumeilla Flying: The Early Years 1970-1973 sekä Beginnings. == Singlen sisältö == * Kaikki kappaleet kirjoittaneet Pete Way, Phil Mogg, Andy Parker ja Mick Bolton. A-puoli # B-puoli # * == Kokoonpano == * Phil Mogg – laulu * Mick Bolton – kitara * Pete Way – bassokitara * Andy Parker – rummut == Lähteet == Luokka:Vuoden 1971 kappaleet
Jääkiekon SM-sarjakausi 1940–1941

Vuoden 1941 jääkiekon SM-sarja voitiin taas pelata, edellisen kauden jäädessä pelaamatta talvisodan takia. Sarja pelattiin yksinkertaisena kahdeksan joukkueen sarjana, ja sarjan voittaja voitti mestaruuden. Sarjan ottelutahti oli tiivis, sarja alkoi 1. tammikuuta ja sarja päättyi 2. helmikuuta. Hallitseva mestari KIF uusi mestaruutensa. Kiffenin riveissä pelasi eräs ensimmäisistä SM-sarjassa pelanneista ulkomaalaisista, unkarilainen László Róna. ==Sarjataulukko== KIF voitti Suomen mestaruuden 1941. == KIF:n mestarijoukkue == Max Broman (m.v.), Tor-Erik Hedman, Kurt Karlsson, Edmund Sjöberg, Ladislaus Rona, Holger Granström, Carl-Magnus Brander, Gunnar Westerholm, Klaus Hagström ja Oleg Bogomoloff. ==Lähteet== Luokka:Jääkiekon SM-sarja Luokka:Vuoden 1940 jääkiekko Luokka:Vuoden 1941 jääkiekko
Thomas Hill (taidemaalari)

Thomas Hill (1829–1908) oli Birminghamissa Englannissa syntynyt taidemaalari, joka 15 vuotta täytettyään muutti Massachusettsiin Yhdysvaltoihin. Hill tuli tunnetuksi Yosemiten ja White Mountainsin alueella tehdyistä maalauksistaan. Toimittuaan huonekalujen koristeita tekevässä yrityksessä oppipoikana Hill teki rohkean päätöksen ja alkoi opiskella taidetta. Hän osallistui Pennsylvania Academy of the Fine Arts -koulun iltakursseille Philadelphiassa ja työskenteli taidemaalari Peter F. Rothermelin oppilaana. Vuonna 1856 hän avasi oman studion Bostonissa. Saman vuosikymmenen lopulla Hill palasi huonekaluyritykseen töihin, mutta ei kuitenkaan jättänyt taidemaalausta. Opiskeluaikanaan Hill matkusti White Mountains -nimellä tunnetulle alueelle Appalakkien vuoristossa. Yksi hänen siellä maalaamistaan töistä on Talvinen Mount Lafyette. Bostonin ja New Yorkin tuntumassa oleva seutu oli suosittua sekä retkeilijöiden että taiteilijoiden keskuudessa, ja Hill palasi sinne useasti. Ensimmäisellä retkellään 1854 hän luonnostelikin maisemia paikkaa suosineiden Hudson River -koulukunnan jäsenten seurassa. Myöhemminkin Hillillä oli löyhiä yhteyksiä Hudson Riverin koulukuntaan. Hill omaksui tuolloin ulkoilmamaalauksen periaatteet, ja käytti paikan päällä tehtyjä maalauksia suurempien ateljeessa tehtyjen töiden pohjana, kuten Hudson River -koulukunnan piirissä oli tapana. Hän vieraili Euroopassa ja kiersi seuraavan vuosikymmenen ajan eri puolilla Yhdysvaltoja etsien maalausten aiheiksi kiehtovia paikkoja ja tapahtumia. Kalifornian-matkallaan vuonna 1861 Hill löysi taiteensa lopullisen aihepiirin ja keskittyi maalauksissaan villiin länteen ja sen maisemiin, joista hän tuli tunnetuksi. Hill kävi ensimmäisen kerran Yosemitessa vuonna 1865. Hän palasi sinne useita kertoja ja maalasi sen näkymistä useita tunnetuimmista maalauksistaan. ==Lähteet== Luokka:Yhdysvaltalaiset taidemaalarit Luokka:Romantiikan taiteilijat Luokka:Vuonna 1829 syntyneet Luokka:Vuonna 1908 kuolleet
Magnaatti

Magnaatti (keskiajan < lat. magnus, suuri)Otavan iso tietosanakirja, Otava 1960–1965. tarkoittaa yleisessä merkityksessä mahtimiestä, vaikutusvaltaista henkilöä.Factum, Weilin+Göös 2003–2005, ISBN 951-35-6646-3. Käytetään esimerkiksi nimitystä teollisuusmagnaatti. Entisajan Unkarissa magnaateiksi nimitettiin huomattavien aatelissukujen päämiehiä, jotka muodostivat 1918 lakkautetun valtiopäivien ensimmäisen kamarin eli ylähuoneen niin sanotun magnaattipöydän. Puolan historiassa magnaateiksi kutsuttiin valtaneuvoston ja ylhäisaatelin jäseniä sekä feodaaliyhteiskunnan aikana hallitsevan yläluokan jäseniä.Uusi tietosanakirja, Tietosanakirja oy 1960–1966. ==Katso myös== * Aristokratia * Ylimystö ==Lähteet== Luokka:Sääty-yhteiskunta Luokka:Unkarin historia Luokka:Puolan historia Luokka:Ukrainan historia
ORP Czajka

ORP Czajka on ollut kolmen Puolan merivoimissa palvelleen aluksen nimenä: *ORP Czajka (1921), FM-luokan miinanraivaaja *ORP Czajka (1935), Jaskółka-luokan miinanraivaaja *ORP Czajka (1967), 206F-luokan miinanraivaaja
Serapis

Serapis () eli Sarapis (, alkuperäinen muoto) oli alkuaan hedelmällisyyden jumala, sittemmin kuoleman ja sairauden jumala, jolta pyydettiin myös terveyttä. Alun perin Serapista palvottiin Vähän-Aasian Sinopessa. Tacituksen ja Plutarkhoksen mukaan Ptolemaios I vei Serapiksen palvonnan muinaiseen Egyptiin. Hän pyrki poliittisista syistä tekemään Serapiksesta valtionjumalan ja tarjosi Serapis-kulttia myös kreikkalaisille. Egyptiläiset eivät ottaneet Serapista valtionjumalakseen, vaan samaistivat sen omaan Osiris-Apis- jumalaansa eli kuoltuaan Osiriksena palvottuun Apis-härkään. Näin Serapiksesta tuli manalan ja kuoleman jumala. Kreikkalaiset antoivat Serapikselle Zeuksen ja Haadeen piirteitä. Kuvissa Serapiksella on Zeuksen kasvonpiirteet, pitkä puku ja päässä modius eli tähkillä koristettu jyvämitta.Otavan iso tietosanakirja, Otava 1960–1965.Uusi tietosanakirja, Tietosanakirja oy 1960–1966. ==Lähteet== == Aiheesta muualla == Luokka:Muinaisen Egyptin jumalat
Vickers Vigilant

thumb|Vickers Vigilant Vickers Vigilant oli brittiläinen panssarintorjuntaohjus. Se kehitettiin vuonna 1956 ja sen valmistaja oli silloinen Vickers-Armstrong. Nimi on muodostettu sanoista VIsually Guided Infantry Light ANti-Tank missile. Vigilant oli lankaohjattu, alle äänennopeuden lentävä kevyt jalkaväen panssarintorjunta-ase. == Tausta == Ohjuksen kehitys aloitettiin yksityisenä yrityksenä Vickers-Armstrongilla 1956, vaikka virallinen kiinnostus panssarintorjuntaohjukseen oli vähäistä lukuun ottamatta osittain epäonnistunutta australialaisjohtoista Malkara- projektia. Ohjuksesta tuli toimiva mutta tehtävään tarpeettoman suurikokoinen ja raskas, jotta sitä olisi voitu käyttää ja kuljettaa jalkaisin. Vickersin kehitystyön tarkoitus oli pitää suunnitteluryhmä koossa maan hallituksen peruttua projektit ryhmän jo ehdottamille ohjustyypeille. Ohjuksen nimi oli aluksi V.891Gunston 1979, s. 248 Ensimmäinen laukaisu tehtiin 1958. Ohjus oli kompakti ja ominaisuuksiltaan niin vakuuttava, että tuotanto aloitettiin. Ohjus oli ohjattavuudeltaan helppo ja siten aseena tehokkaampi kuin aikalaisensa SS.11Gunston 1979 Ohjus oli yhden taistelijan kannettavissa sekä laitettavissa ampumakuntoon. Esimerkiksi virtalähteenä toimiva paristo mahtui ampujan taskuun.Sotilaan käsikirja s.81-83 == Käyttötapa == Ohjuksen laukaisualusta sijoitettiin vihollisen oletettuun tulosuuntaan ja siihen kaapelilla yhdistetty komento-osa sivuun tuliasemaan, enimmäisetäisyys oli 70 metriä Ampujan laukaistessa ohjuksen sen gyroskoopin hyrrät käynnistyivät ruutipanoksella. Ohjus asettui suoralle lentoradalle muutaman metrin korkeuteen maasta, jossa hyrrät pitivät lentosuunnan ja korkeuden korjaten automaattisesti esim. tuulen vaikutuksen. Ampujan liikuttaessa ohjaussauvaa tähtäysristikon pitämiseksi maalissa, ohjus korjasi lentorataansa langan välittämien komentojen mukaisesti. Radan korjauksen jälkeen ohjus palasi hyrräohjauksella suoraan lentoon. Menetelmästä käytetään nimitystä nopeusohjaus. Ohjuksen seurantaa helpotti valopanos. Ohjus saavutti enimmäistorjuntaetäisyytensä 1 375 metriä 12,5 sekunnissa. Sen ontelokärki läpäisi 576 mm panssaria. Erillinen valintakytkin mahdollisti kuuden ohjuksen hallinnan. Komento-osa oli varustettu kahdella pistoolimallisella kahvalla, joista etummainen oli varustettu liipasimella ja takimmainen toimi ohjaussauvana jolla ohjus tähdättiin maaliin. == Tekniset tiedot == *Pituus: 1,07 m *Halkaisija: 120 mm *Paino: 14 kg *Nopeus: 155,6 m/s *Moottori: kiinteän polttoaineen rakettimoottori, valmistaja I.C.I. *Taistelukärki: ontelo, 6 kg räjähdysainetta *Torjuntaulottuvuus: 200–1375 m == Käyttäjävaltiot == * * * * * * * * == Lähteet == * * === Viitteet === Luokka:Panssarintorjuntaohjukset Luokka:Brittiläiset ohjukset
Hugo van der Goes

Hugo van der Goes (n. 1440 Gent – 1482 Bryssel) oli flaamilainen taidemaalari, jonka valon- ja värinkäsittelyssä oli uutta ilmettä ja sisäistä lämpöä. Hugo van der Goesia pidetään mystisempänä ja dramaattisempana kuin muita saman ajan flaamilaisen taiteen mestareista. Goesin pääteos on Firenzessä sijaitseva kolmiosainen Portinari-alttari (1473–1476). Sen keskuskuvalla Paimenten kumarrus oli suuri vaikutus italialaiseen renessanssitaiteeseen. Sivuosissa on kuvattu lahjoittaja Tommaso Portinari omaisineen ja suojeluspyhimyksineen. Vaikutuksen tekivät etenkin maalauksen vapaa sommittelu, ilmeikkyys, värimaailma, tarkkuus yksityiskohdissa ja rohkea realististisuus varsinkin paimenten kuvauksessa. Myös Goesin alttaritaulujen psykologisella henkilökuvauksella oli vaikutusta myöhempään taiteeseen. Paljon flaamilaista taidetta vietiin 1470- ja 1480-luvuilla eri puolille Eurooppaa. Sitä arvostettiin myös Italiassa, joskin 1400-luvun loppupuolella vaikutteiden suunta alkoi kääntyä toiseen suuntaan. Goesin muita tunnettuja töitä ovat diptyykki Syntiinlankeemus ja Kristusta itketään, Kuninkaitten kumarrus eli Monforten alttari 1470 ja Marian kuolema Goes sai mestarin arvon Gentissä vuonna 1467. Hän siirtyi vuonna 1478 loppuiäkseen luostariin. ==Lähteet== ==Aiheesta muualla== * * Eräs alankomaalaisen taiteen mestariteos, Helsingin Sanomat Viikkoliite, 22.12.1929, nro 51, s. 1, Kansalliskirjaston digitaaliset aineistot Tiedosto:Hugo van der Goes - The Adoration of the Kings (Monforte Altar) - Google Art Project.jpg|Kuninkaitten kumarrus eli Monforten alttari 1470. Tiedosto:Hugo van der Goes - Hl. Anna Selbdritt mit einem franziskanischen Stifter.jpeg|Pyhä Anna kolmantena ja fransiskaaniperustaja, 1475. Tiedosto:Goes_-_Lamentation_of_Christ_-_Vienna_Diptych_right.jpg|Wienin diptyykki, oikea siipi 1475. Tiedosto:Hugo van der goes portinari triptych central shepherds.jpg|Paimenet, yksityiskohta Portinari-alttarin keskuskuvasta, 1476–1479. Tiedosto:Hugo van der goes portinari triptych central angels below right 2.jpg|Yksityiskohta Portinari-alttarin keskuskuvasta, 1476–1479. Tiedosto:Hugo van der Goes 010.jpg|Marian kuolema, noin 1480. Tiedosto:Hugo van der Goes 009.jpg|Syntiinlankeemus 1480, Kunsthistorisches Museum Wien. Tiedosto:Hugo van der Goes 002.jpg|Paimenten kumarrus, 1480, Gemäldegalerie Berliini. Luokka:Alankomaalaiset taidemaalarit Luokka:Keskiajan taiteilijat
The Sin War

The Sin War on puolalaisen death metal -yhtye Dies Iraen toinen studioalbumi, joka on julkaistu vuonna 2002. ==Kappaleet== # # # # # # # # # # ==Kokoonpano== *Novy – bassokitara, laulu *Mauser – kitara *Hiro – kitara *Docent – rummut == Arvostelut == * Imperiumi: 6/10 == Lähteet == ==Aiheesta muualla== * * Luokka:Vuoden 2002 albumit Luokka:Dies Iraen albumit
Sculpture of Stone

Sculpture of Stone on puolalaisen death metal -yhtye Dies Iraen kolmas studioalbumi, joka on julkaistu vuonna 2004. ==Kappaleet== # # # # # # # # # ==Kokoonpano== * Novy – bassokitara, laulu * Mauser – kitara * Hiro – kitara * Docent – rummut == Arvostelut == * Imperiumi: 8/10 == Lähteet == ==Aiheesta muualla== * * Luokka:Dies Iraen albumit Luokka:Vuoden 2004 albumit
Steerinen este

thumb|250px|Tri(tert-butyyli)amiini on esimerkki steerisesti estyneestä molekyylistä Steerinen este eli steerinen vaikutus on atomien ja atomiryhmien koosta aiheutuva kemiallisen reaktion nopeutta alentava tekijä. Steerinen este johtuu repulsiovoimista molekyyliorbitaalien elektronien välillä. Molekyylin geometriasta johtuva steerinen este kohottaa reaktion tapahtumiseen tarvittavan aktivoitumisenergian määrää, minkä vuoksi reaktio tapahtuu hitaammin tai ei ollenkaan. Steerinen este on suuri varsinkin silloin, jos yhdiste sisältää useita kookkaita atomiryhmiä. ==Vaikutukset reaktiivisuuteen== Steerinen este vaikuttaa molekyylien reaktiivisuuteen. Tämä tulee esiin esimerkiksi aldehydien ja ketonien kyvyssä reagoida nukleofiilisella substituutioreaktiolla. Nukleofiili hyökkää karbonyyliryhmän hiiliatomiin. Aldehydi, jossa tähän hiileen on kiinnittynyt hiilivetyryhmän lisäksi vain pieni vetyatomi reagoi herkemmin, koska sen steerinen este on pienempi kuin ketonilla, jossa karbonyyliryhmän hiiliatomiin kiinnittyneet hiilivetyketjut aiheuttavat steeristä estettä. Tämän vuoksi reaktiossa syntyvä välituote on jännittynyt ja heikommin pysyvä. ==Lähteet== Luokka:Stereokemia
Antichrist

Antichrist, Antikrist tai Antikristus voi tarkoittaa ainakin seuraavia: == Musiikissa == === Albumit === * Antichrist (Akercocken albumi), 2007 * The Antichrist (Destructionin albumi), 2001 * The Antichrist (Diabolin albumi), 2006 * Antichrist (Gorgorothin albumi), 1996 * Antichrist Superstar, Marilyn Mansonin albumi vuodelta 1996 === Kappaleet === * ”The Antichrist”, Slayerin kappale albumilta Show No Mercy * ”Antikrist”, Dimmu Borgirin kappale albumilta Stormblåst == Muut == * Antichrist, Lars von Trierin ohjaama elokuva vuodelta 2009. * Antikristus, Friedrich Nietzschen kirja == Katso myös == * antikristos, kreikkalainen, armenialainen ja assyrialainen kansantanssi.
Jaana Oravisto

Jaana Maaria Oravisto (s. 14. toukokuuta 1955 Helsinki) on suomalainen näyttelijä. Koulutukseltaan hän on teatteritaiteen maisteri. ==Ura== Oravisto ääninäytteli Lumikki ja seitsemän kääpiötä -elokuvan alkuperäisessä dubbauksessa (1982) Lumikin puhekohtaukset, lauluosuudet hoiti Johanna Nurmimaa. Oravisto valmistui teatteritaiteen maisteriksi 1984. Hän on ollut kiinnitettynä Tampereen Työväen Teatterissa samasta vuodesta saakka. Hän on tehnyt töitä myös elokuvissa ja televisiossa. ==Yksityiselämä== Oravisto on Matti Oraviston ja Teija Sopasen tytär. Hän on ollut naimisissa näyttelijä Pentti Helinin kanssa vuodesta 1988. Heillä on kolme lasta. == Lähteet == == Aiheesta muualla == * * Luokka:Suomalaiset teatterinäyttelijät Luokka:Suomalaiset näyttelijät Luokka:Vuonna 1955 syntyneet Luokka:Elävät henkilöt
The Art of an Endless Creation

The Art of an Endless Creation on puolalaisen death metal -yhtye Dies Iraen CD+DVD digipak, joka on julkaistu vuonna 2009. Julkaisuun sisältyy myös yhtyeen viimeisin albumi Sculpture of Stone sekä vuoden 1994 demo Fear of God. DVD on julkaistu levymerkillä Metal Mind Records. ==Kappalelista== Sculpture of Stone # # # # # # # # # Konsertti, Metalmania 2005, DVD #Intro / Beyond All Dimensions #The Hunger #Comrade of Death #Incarnation of Evil #The Art of an Endless Creation #Zohak #Infinity #The Truth Videot #Lion of Knowledge (musiikkivideo) #The Art of an Endless Creation (musiikkivideo) #Live bootleg (Empire Invasion Tour 2004) Bonus audio *"Die of Satan" * Fear of God (1994, demo) #"Intro - Evil" - 01:41 #"Unheavenly Salvation" - 03:23 #"Fear of God" - 02:45 #"Dies Irae - Part I" - 01:52 #"Blasphemous Words" - 06:08 #"Dies Irae - Part II" - 02:45 * "Internal Sin War" Ekstrat *Kuvagalleria *Biografia *Diskografia *Väritaustakuvat *Linkit == Kokoonpano == * Mauser – laulu (Fear of God, demo 1994), kitara * Novy – bassokitara, laulu * Jacek Hiro – kitara * Docent – rummut * Vitek – rummut Live bootleg (Empire Invasion Tour 2004) == Arvostelut == * Imperiumi: 5½/10 == Lähteet == == Aiheesta muualla == * * Luokka:Vuoden 2009 konserttitallenteet Luokka:Dies Iraen albumit Luokka:Musiikki-DVD:t Luokka:Konserttielokuvat
Never Back Down

Never Back Down on vuonna 2008 ensi-iltansa saanut yhdysvaltalainen nuortenelokuva, jonka pääosia näyttelevät Sean Faris, Amber Heard, Cam Gigandet ja Djimon Hounsou. Elokuvan on ohjannut Jeff Wadlow. Se kertoo Floridaan muuttaneesta nuoresta, joka päätyy opettelemaan vapaaottelua päihittääkseen hänet silmätikukseen poimineen koulunsa hallitsevan mestarin. Luokka:Vuoden 2008 yhdysvaltalaiset elokuvat Luokka:Yhdysvaltalaiset nuortenelokuvat Luokka:Elokuvat kamppailulajeista
Alexander Keiller

thumb|upright|Alexander Keiller Alexander Keiller (1. heinäkuuta 1804 Dundee – 27. maaliskuuta 1874 Göteborg) oli brittiläis-ruotsalainen teollisuus- ja liikemies. Keiller syntyi Dundeessa Skotlannissa ja tuli vuonna 1825 Göteborgiin hoitamaan perheen puutavarakauppaa Ruotsissa. Kolme vuotta myöhemmin hän aloitti tehtaan William Gibsonin kanssa. Tämä suljettiin 1839, ja sen sijaan Keiller perusti vuonna 1841 mekaanisen verstaan Göteborgiin. Vuonna 1867 siitä tuli osakeyhtiö, Göteborgs Mekaniska Verkstads AB, ja vuoden myöhemmin hän vetäytyi kokonaan pois kaupanteosta. Alexander Keiller meni vuonna 1830 naimisiin Marie Louise Wijkin kanssa. Hänen poikansa oli James Keiller, joka antoi alueen Göteborgissa kaupungille vuonna 1906. Tänne perustettiin Keillers park. == Aiheesta muualla == Luokka:Ruotsalaiset liikemiehet Luokka:Ruotsin skotlantilaiset Luokka:Vuonna 1804 syntyneet Luokka:Vuonna 1874 kuolleet
Andreas Lindblom

Andreas Adolf Fredrik Lindblom (8. helmikuuta 1889 Askeby, Itä-Götanmaa – 22. maaliskuuta 1977) oli taidehistorian professori Tukholman korkeakoulussa ja tämän jälkeen Nordiska museetin ja Skansenin päällikkö. Lindblom oli kirkkoherra Christian Fredrik Lindblomin ja Anna Sehmannin poika. Hän oli nuorin kymmenestä sisaruksesta. Yksi veljeksistä, Johannes Lindblom, oli teologi ja rehtori Lundin yliopistossa. Hän oli jäsen Samfundet Nordens Frihetissä 1940–1945. == Teokset == * La peinture gotique en Suède et en Norvège (1916) * Medeltida vävnader och broderier i Sverige (2 osaa, 1928-29) ==Lähteet== *Sveriges dödbok 1947–2006, (CD-rom), Sveriges Släktforskarförbund Luokka:Ruotsalaiset professorit Luokka:Vuonna 1889 syntyneet Luokka:Vuonna 1977 kuolleet
Pyöräily kesäolympialaisissa 1996

Vuoden 1996 kesäolympialaisten pyöräily järjestettiin 21. heinäkuuta - 5\. elokuuta 1992 Georgiassa, Yhdysvalloissa. Maantiepyöräily järjestettiin Atlantassa, ratapyöräily Stone Mountainilla, Georgiassa ja maastopyöräily Georgia International Horse Parkissa, Conyersissä. Tämä oli 23. kerta kun laji oli mukana olympialaisten ohjelmassa. Mukana oli 477 osanottajaa 68 eri maasta. Tapahtumia oli 14. ==Mitalistit== ===Miehet=== ====Ratapyöräily==== Tapahtuma Kultaa Hopeaa Pronssia Aika-ajo Florian Rousseau Erin Hartwell Takanobu Jumonji Sprintti Jens Fiedler Marty Nothstein Curt Harnett Pisteajo Silvio Martinello Brian Walton Stuart O'Grady Takaa-ajo Andrea Collinelli Philippe Ermenault Bradley McGee Joukkuetakaa-ajo Chistophe Capelle Philippe Ermenault Jean-Michel Monin Francis Moreau Eduard Gritsun Nikolai Kuznetsov Aleksei Markov Anton Šantyr Brett Aitken Stuart O'Grady Timothy O'Shannessey Dean Woods ====Maantiepyöräily==== Tapahtuma Kultaa Hopeaa Pronssia Maantieajo Pascal Richard Rolf Sørensen Max Sciandri Aika-ajo Miguel Indurain Abraham Olano Chris Boardman ====Maastopyöräily==== Tapahtuma Kultaa Hopeaa Pronssia Maastoajo Bart Brentjens Thomas Frischknecht Miguel Martinez ===Naiset=== ====Ratapyöräily==== Tapahtuma Kultaa Hopeaa Pronssia Sprintti Félicia Ballanger Michelle Ferris Ingrid Haringa Pisteajo Nathalie Lancien Ingrid Haringa Lucy Tyler-Sharman Takaa-ajo Antonella Bellutti Marion Clignet Judith Arndt ====Maantiepyöräily==== Tapahtuma Kultaa Hopeaa Pronssia Maantieajo Jeannie Longo Imelda Chiappa Clara Hughes Aika-ajo Zulfija Zabirova Jeannie Longo Clara Hughes ====Maastopyöräily==== Tapahtuma Kultaa Hopeaa Pronssia Maastoajo Paola Pezzo Alison Sydor Susan DeMattei ==Mitalitaulukko== 1\. 5 3 1 8 2\. 4 1 0 5 3\. 1 1 1 3 4\. 1 1 0 2 4\. 1 1 0 2 4\. 1 1 0 2 7\. 1 0 1 3 8\. 0 2 3 5 9\. 0 2 1 3 10\. 0 1 4 5 11\. 0 1 0 1 12\. 0 0 2 2 13\. 0 0 1 1 ==Lähteet== *Cycling at the 1996 Atlanta Summer Games Luokka:Kesäolympialaiset 1996 1996
Karl-Gustaf Hildebrand

Karl-Gustaf Hildebrand (25. huhtikuuta 1911 Tukholma – 30. tammikuuta 2005) oli ruotsalainen kirjailija ja taloushistorian professori Uppsalassa. Hän oli Karl Hildebrandin poika. Hän tuli ylioppilaaksi 1929, valmistui filosofian lisensiaatiksi 1937 ja filosofian tohtoriksi 1937. Professorin virkaan hänet nimitettiin 1959. Hän oli kulttuuritoimittaja ja osallistui kulttuurikeskusteluihin ja vuosina 1938–1940 hän oli lehden Vår lösen toimittaja. Runoilijana häntä on kuvattu modernistiksi jolla oli radikaali ja syvällinen kristillinen asenne ja hän oli kiinnostunut kristillisestä mystiikasta. Hildebrand oli konservatiivi, mutta ei osallistunut niin sanottuun Pallotalokokoukseen (Bollhusmötet) Uppsalassa 1939, jolloin ylioppilasliitto Heimdal protestoi juutalaisten pakolaisten vastaanottamista vastaan. Herman Lindqvist laski Hildebrandin tähän joukkoon, joten hänen kirjansa Historien om Sverige jouduttiin vetämään takaisin. Hildebrand oli päinvastoin sitä mieltä, että pakolaiset olisi otettu vastaan. Karl-Gustaf Hildebrand kirjoitti ja muokkasi virsiä. Kolme hänen kirjoittamaansa virttä on Ruotsin kirkon virsikirjassa (83, 418, 594:2). Virren 83 hän kirjoitti omiin häihinsä, jotka vietettiin Danderydin kirkossa 1936, ja se on piispa Gustav Aulénin säveltämä. Niiden lisäksi on ns. Verbumin lisäyksessä (Den svenska psalmboken med tillägg) kaksi hänen virttään. == Virret == Hildebrandin kirjoittamat virret Ruotsin kirkon vuoden 1986 virsikirjassa (Den svenska psalmboken med tillägg) sekä Ruotsin kirkon virsikirjassa. * 83 Som klaraste vattuflöden Kuin puhdas ja päilyvä virta * 418 Hav och stränder din allmakt formar Sinä muovailet meret, rannat * 594ː2 Giv folken fred, giv själen frid Rauhasi anna kansoille * 789 Herre, din son var en timmerman * 800 Den mörka floden Hildebrandin muokkaamat virret * 5 Nu tacka Gud, allt folk (Martin Rinkart) Käy, kansa, laulamaan *146 Vad ljus över griften (Frans M. Franzén) On aurinko noussut *316 Nu dagen är till ända (Laurentius Laurentii) Pois sammuu päivän kulta *327 Lovad vare Herren (Haquin Spegel) Kiitetty nyt olkoon *373 Behåll oss vid ditt rena ord (Nicolaus Selnecker) Oi, sido meidät sanaasi *447 Jesus, lär mig alltid tänka (Haquin Spegel) Tutkimaan, oi Jeesus, auta *468 Låt oss nu Jesus prisa (Haquin Spegel) Nyt kiitos Jeesuksemme *488 Ljus av ljus, o morgonstjärna (Martin Opitz) Kristus, valo valkeuden *498 Ett, Jesus, än påminner jag (Johan Possieth) Vain yhtä pyydän, Jumala * 514 Det gamla år förgånget är (Jakob Ebert) On vanha vuosi poistunut * 515 Hur snabbt, o Gud, vår tid förgår (Jesper Swedberg) Oi Herra, aika kiiruhtaa *700ː1 Evige, allsmäktige Gud (Litania) Iankaikkinen, kaikkivaltias Jumala == Teokset == * Nödvärn (1933) * Kristna perspektiv (1935) * Vårdagjämning (1937) * Bibeln i nutida svensk lyrik (1939) * Medan natten varar (1940) * Djupt under ishöljet (1950) * Några dikter (1968) == Lähteet == Luokka:Ruotsalaiset historioitsijat Luokka:Ruotsalaiset virsirunoilijat Luokka:Vuonna 1911 syntyneet Luokka:Vuonna 2005 kuolleet
Karl Gustaf Westman

Karl Gustaf Westman (18. elokuuta 1876 Göteborg – 24. tammikuuta 1944 Tukholma) oli ruotsalainen historioitsija ja poliitikko. Westman oli Uppsalan yliopiston historian professorina vuodet 1910–1941. Ruotsin hallituksessa hän oli opetusministeri 1914–1917, ulkoministeri 1936 ja oikeusministeri 1936–1943. Hän oli vuonna 1918 perustetun Maalaisliiton (Bondeförbundet) jäsen. Westmania on kritisoitu myöhemmin siitä, että hän ylläpiti toisen maailmansodan aikana saksalaisystävällistä politiikkaa. Hän oli lähettiläs Karl Ivan Westmanin veli. Luokka:Ruotsin Keskustapuolueen poliitikot Luokka:Uppsalan yliopiston professorit Luokka:Ruotsin oikeusministerit Luokka:Ruotsin ulkoministerit Luokka:Opetusministerit Luokka:Vuonna 1876 syntyneet Luokka:Vuonna 1944 kuolleet
Sibiat

Sibiat (Heterophasia) eli aiemmalta nimeltään pyrstötimalit on timalien heimoon kuuluva varpuslintusuku. Sibioiden sukuun kuuluu BirdLife Suomen mukaan seitsemän lajia. == Sibioihin kuuluvia lajeja == * Harakkasibia (Heterophasia picaoides) * Harmaasibia (Heterophasia gracilis) * Himalajansibia (Heterophasia capistrata) * Mustapääsibia (Heterophasia desgodinsi) * Mustavalkosibia (Heterophasia melanoleuca) * Sinisibia (Heterophasia pulchella) * Taiwaninsibia (Heterophasia auricularis) ==Lähteet== Luokka:Pyrstötimalit
Afrikantimalit

Afrikantimalit (Kupeornis) on pyrstötimalien heimoon kuuluva varpuslintusuku. Afrikantimalien sukuun kuuluu BirdLife Suomen mukaan kolme lajia. == Afrikantimaleihin kuuluvia lajeja == * Kamerunintimali (Kupeornis gilberti) * Punakaulustimali (Kupeornis rufocinctus) * Sieppotimali (Kupeornis chapini) == Lähteet == Luokka:Pyrstötimalit
Otto von Zweigbergk

thumb|Otto von Zweigbergk thumb|Otto von Zweigbergkin hauta Solnan hautausmaalla. Otto Ferdinand von Zweigbergk (23. toukokuuta 1863 Skölvene – 3. maaliskuuta 1935 Tukholma) oli ruotsalainen lehtimies ja poliitikko. Hänestä tuli filosofian kandidaatti Uppsalassa 1884. Vuonna 1890 hän aloitti uransa Dagens Nyheterissä. Hän myös toimi Aftonbladetissa ja Smålandissa ennen kuin hänestä tehtiin Dagens Nyheterin päätoimittaja. Jo opiskeluaikana hän kuului liberaaliseen järjestöön Verdandiin, missä oli myös Karl Staaff. Zweigbergk oli 1880-luvun etevin liberaalinen lehtimies Ruotsissa. Suomen sisällissodan aikana vuonna 1918 hän vastusti ruotsalaisia aktivisteja, joiden mielestä Ruotsin pitäisi viedä aseita valkoisille. Hänen eduskunnassa esittämänsä lausunto, että Ruotsilla oli Suomea kohtaan yhtä paljon velvollisuuksia kuin Portugalia ja Kiinaa, sai Svenska Dagbladetin journalistin Nils Ahnlundin räjähtämään."Portugal och Kina", Svenska Dagbladet 28/2 1918 ==Teokset== * Tillståndet i Frankrike före revolutionen 1789, Studentföreningen Verdandis småskrifter 13 (Albert Bonniers förlag 1889) * Den stora franska revolutionen, Studentföreningen Verdandis småskrifter 22 (Albert Bonniers förlag 1890) * Studentföreningen Verdandi 1882-1892 (Föreningen Verdandis förlag 1892) * Politiska röntgenfotografier tagna af Amatör (Stockholm 1896) * Svensk politik 1905-1929 (Albert Bonniers förlag 1929) * Ung på 80-talet, minnesanteckningar nedskrivna för min hustru (skrivna 1914-1915, utg. postumt på Albert Bonniers förlag 1951) * "Bakom spalterna", Dagens Nyheters historia, del I. 1889-1921, s. 13-71 (Albert Bonniers förlag 1952) ==Lähteet== Luokka:Ruotsalaiset poliitikot Luokka:Vuonna 1863 syntyneet Luokka:Vuonna 1935 kuolleet
Sonja O. kävi täällä

Sonja O. kävi täällä on suomalaisen Anja Snellmanin, silloisen Kaurasen, esikoisromaani vuodelta 1981. Se ilmestyi WSOY:n kustantamana. Teos voitti J. H. Erkon palkinnon vuonna 1981, ja sen päähenkilö Sonja O. oli ehdolla Satusuomalaiseksi. Teos synnytti kohun ennen julkaisemistaan, sillä se kuvasi seksuaalisuutta räväkästi ja päähenkilö Sonja O. ei täyttänyt naiselle asetettuja oletuksia. Romaani sai lukijoilta vaihtelevan vastaanoton. ==Lähteet== Luokka:Suomalaiset romaanit Luokka:Vuoden 1981 kirjat
Patrick Khatami

Patrick Khatami (s. 1977 Berliini) on saksalainen televisio- ja teatterinäyttelijä. Hän näytteli televisiosarjassa Kriminalisti, jossa hän esitti komisario Chrisiä. Lisäksi hän on esiintynyt monissa teatterirooleissa. == Aiheesta muualla == * * Patrick Khatamin kotisivut Luokka:Saksalaiset näyttelijät Luokka:Vuonna 1977 syntyneet Luokka:Elävät henkilöt
Hugo Hamilton

thumb|right|150px|Hugo Hamilton Hugo Erik Gustaf Hamilton (21. elokuuta 1849 Husaby − 27. tammikuuta 1928 Karbenning) oli ruotsalainen kreivi ja poliitikko. Hamilton opiskeli oikeustiedettä Uppsalassa. Opiskeluiden jälkeen hänestä tuli Ruotsin patenttiviraston, Patentbyrån ensimmäinen päällikkö. Vuonna 1895 viraston nimeksi muutettiin Patent- och registreringsverket. Samaan aikaan hän osallistui kunnalliseen ja poliittiseen elämään Tukholmassa, ensin liberaalina. Häntä jopa kutsuttiin "Punaiseksi kreiviksi" (Den röde greven). Hän oli myös toisen ja ensimmäisen kamarin jäsen. Vuosina 1900–1918 hän oli Gävleborgin läänin maaherrana. Kun Karl Staaffista tuli liberaalien johtaja, Hamilton erosi puolueesta. Ajan mukaan hänestä tuli konservatiivi. Arvid Lindmanin hallituksessa hän oli siviiliministeri 1907. Vuosina 1916–1928 hän oli ensimmäisen kamarin puhemies (talman). Hänen poikaansa Adolf Hamiltonia kutsutaan usein Suomen tykistön perustajiksi. ==Lähteet== * Tvåkammarriksdagen 1867-1970, 1 (Almqvist & Wiksell International 1988) Luokka:Ruotsalaiset poliitikot Luokka:Ruotsalaiset kreivit Luokka:Ruotsin skotlantilaiset Luokka:Vuonna 1849 syntyneet Luokka:Vuonna 1928 kuolleet
William Redfield

William Redfield (26. tammikuuta 1927 – 17. elokuuta 1976) oli yhdysvaltalainen näyttelijä ja kirjoittaja, joka on näytellyt lukuisissa teatteri-, elokuva-, radio- ja televisiorooleissa. Hänen tunnetuin roolinsa on Hardingin rooli menestyselokuvassa Yksi lensi yli käenpesän. Redfieldillä diagnosoitiin leukemia elokuvan kuvausten aikana. Hän menehtyi sairauteensa alle vuosi elokuvan ilmestymisen jälkeen 49-vuotiaana. == Aiheesta muualla == * Luokka:Yhdysvaltalaiset näyttelijät Luokka:Vuonna 1927 syntyneet Luokka:Vuonna 1976 kuolleet
Karl Hildebrand

thumb|right|150px|Karl Hildebrand Karl Emil Hildebrand (24. syyskuuta 1870 Tukholma - 23. kesäkuuta 1952), oli ruotsalainen historioitsija, poliitikko, kirjailija ja kauppamies. Hän oli Hans Hildebrandin poika. Hänestä tuli filosofian tohtori Uppsalassa 1898, mutta aloitti tämän jälkeen lehtimiesuransa Stockholms Dagbladetissa. Hän myös toimi oikeistopoliitikkona toisessa ja ensimmäisessä kamarissa. Poliittisen uran jälkeen hän keskittyi liike-elämään. Hildebrand on myös kirjoittanut paljon kirjoja historiallisista ja poliittisista aiheista. == Lähteet == * Svensk Uppslagsbok 12. Malmö 1932 Luokka:Ruotsalaiset poliitikot Luokka:Vuonna 1870 syntyneet Luokka:Vuonna 1952 kuolleet
Hans Hildebrand

Hans Olof Hildebrand Hildebrand (5. huhtikuuta 1842 Tukholma – 2. helmikuuta 1913) oli ruotsalainen historioitsija ja arkeologi. Hänestä tuli filosofian tohtori Uppsalassa 1866, ja tämän jälkeen hän teki pitkän uran Ruotsin instituutioissa. Oscar Monteliuksen sivulla hän laati uudenaikaisen arkeologisen tutkimusputken Ruotsiin. Hän kritisoi kirjallisten lähteiden käyttöä muinaistutkimuksessa ja oli sitä mieltä, että vain esinelöydöillä pystyttiin todistamaan muinaisia asioita. Hän tuli Ruotsin riksantikvarieksi isänsä Bror Emil Hildebrandin jälkeen 1879. ==Teokset== *Svenska folket under hednatiden (1866) *Lifvet på Island under sagotiden (1867) *Afrika i våra dagar (1868) *Statens historiska Museum och K. Myntkabinettet (1873) *Den vetenskapliga fornforskningen (1873) *Lärobok i gamla historien (1873) *De förhistoriska folken i Europa (1873-1875) *Folkens tro om sina döda (1874) *Den kyrkliga konsten under Sveriges medeltid (1875) *Sveriges medeltid, senare skedet, 1350--1521 (1876-1877) *Fynden i Troas och Homerus Troja (1878) *Från äldre tider (1882) *The industrial arts of Scandinavia in the pagan time (1883) *Heraldiska studier (1883) *Visby och dess minnesmärken (1892-1893) *Skara domkyrka (1894) ==Lähteet== * Svensk Uppslagsbok 12. Malmö 1932 Luokka:Ruotsalaiset historioitsijat Luokka:Ruotsalaiset arkeologit Luokka:Ruotsin akatemian jäsenet Luokka:Vuonna 1842 syntyneet Luokka:Vuonna 1913 kuolleet
Victoria Stilwell

Victoria Stilwell on tunnettu brittiläinen koirienkouluttaja ja yleisimmin tunnettu televisio-ohjelmasta Isännän ja koiran käytöskoulu sekä koirakirjoistaan. Hän on voittanut vuoden 2009 parhaan koirankouluttajan palkinnon. Stilwell on myös koirankouluttajien yhdistyksen jäsen ().Victoria Stilwellin kotisivustot == Ura == Victoria Stilwell aloitti koirienkouluttajauransa vuonna 1990. Hänellä on oma yritys, johon hän on palkannut koirienkouluttajia mm. Yhdysvaltoihin, Italiaan, Kreikkaan ja Englantiin. Hän on aktiivinen koirienkouluttaja esimerkiksi hänen omassa ohjelmassaan Isännän ja koiran käytöskoulu. Hän auttaa erilaisia lemmikkiyhdistyksiä. == Lähteet == == Aiheesta muualla == *Victoria Stilwellin kotisivusto *Isännän ja koiran käytöskoulu Nelosen nettisivustolla Luokka:Brittiläiset juontajat Luokka:Brittiläiset tietokirjailijat Luokka:Vuonna 1969 syntyneet Luokka:Elävät henkilöt
Pyöräily kesäolympialaisissa 2000

Vuoden 2000 kesäolympialaisten pyöräily järjestettiin 16.–27. syyskuuta 2000 Sydneyssä, Australiassa. Tämä oli 24. kerta kun laji oli mukana olympialaisten ohjelmassa. Mukana oli 462 osanottajaa 55 eri maasta. Tapahtumia oli 18. ==Mitalistit== ===Miehet=== ====Ratapyöräily==== Tapahtuma Kultaa Hopeaa Pronssia Aika-ajo Jason Queally Stefan Nimke Shane Kelly Sprintti Marty Nothstein Florian Rousseau Jens Fiedler Pisteajo Joan Llaneras Milton Wynants Aleksei Markov Keirin Florian Rousseau Gary Neiwand Jens Fiedler Takaa-ajo Robert Bartko Jens Lehmann Bradley McGee Madison Brett Aitken Scott McGrory Etienne De Wilde Matthew Gilmore Silvio Martinello Marco Villa Joukkuesprintti Florian Rousseau Arnaud Tournant Laurent Gané Chris Hoy Craig Maclean Jason Queally Gary Neiwand Sean Eadi Darryn Hill Joukkuetakaa-ajo Guido Fulst Robert Bartko Daniel Becke Jens Lehmann Serhi Tšernjavski Serhi Matvjejev Oleksandr Symonenko Oleksandr Fedenko Paul Manning Chris Newton Bryan Steel Bradley Wiggins ====Maantiepyöräily==== Tapahtuma Kultaa Hopeaa Pronssia Maantieajo Jan Ullrich Aleksandr Vinokurov Andreas Klöden Aika-ajo Vjatšeslav Jekimov Jan Ullrich – Aika-ajossa kolmanneksi sijoittui alun perin Lance Armstrong, mutta KOK hylkäsi hänen suorituksensa vuonna 2013 dopingin käytön takia. KOK ei lopulta jakanut pronssimitalia lainkaan. Aika-ajossa neljänneksi sijoittui alun perin Abraham Olano. ====Maastopyöräily==== Tapahtuma Kultaa Hopeaa Pronssia Maastoajo Miguel Martinez Filip Meirhaeghe Christoph Sauser ===Naiset=== ====Ratapyöräily==== Tapahtuma Kultaa Hopeaa Pronssia Aika-ajo Félicia Ballanger Michelle Ferris Cuihua Jiang Sprintti Félicia Ballanger Oksana Grišina Iryna Janovytš Pisteajo Antonella Bellutti Leontien Zijlaard- van Moorsel Olga Sljusareva Takaa-ajo Leontien Zijlaard-van Moorsel Marion Clignet Yvonne McGregor ====Maantiepyöräily==== Tapahtuma Kultaa Hopeaa Pronssia Maantieajo Leontien Zijlaard-van Moorsel Hanka Kupfernagel Diana Žiliūtė Aika-ajo Leontien Zijlaard-van Moorsel Mari Holden Jeannie Longo ====Maastopyöräily==== Tapahtuma Kultaa Hopeaa Pronssia Maastoajo Paola Pezzo Barbara Blatter Margarita Fullana ==Mitalitaulukko== 1\. 5 2 1 8 2\. 3 4 3 10 3\. 3 1 0 4 4\. 1 0 1 3 5\. 1 2 3 6 6\. 1 1 2 4 6\. 1 1 2 4 8\. 1 1 0 2 9\. 1 0 1 2 10\. 0 2 0 2 11\. 0 1 1 2 11\. 0 1 1 2 13\. 0 1 0 1 13\. 0 1 0 1 15\. 0 0 1 1 15\. 0 0 1 1 == Lähteet == *Cycling at the 2000 Sydney Summer Games === Viitteet === Luokka:Kesäolympialaiset 2000 2000 Olympialaiset 2000